Գտնվում է Ճարտար գյուղի Գյունե կալեր թաղամասի արևելյան եզրին, հին գոմերի մոտ: Արցախյան ավանդական աղբյուրների ոճով կառուցված մեծ աղբյուր է: Ի տարբերություն նմանատիպ շատ աղբյուրների, այն կառուցված է հատուկ անասունները ջրելու համար: Այդ է պատճառը, որ այն չունի ակի առջև կերտված քարե բուռ-ավազանը և անսովոր երկար է, բաղկացած չորս հաջորդաբար դրված քարե նավերից: Ակի վրա տեղադրված է 1865թ. շինարարական արձանագրությունը կերտված միակտոր քարի վրա: Աղբյուրը գործում է: